নারী ক্রিকেট বিশ্বকাপ: বাংলাদেশের প্রথম বিশ্বকাপে দলগুলোর যত তারকা
শুরু হয়েছে নারী ক্রিকেট বিশ্বকাপ ২০২২, আর এবারের আসরটি বাংলাদেশের জন্য বিশেষ কারণ, বাংলাদেশের নারী ক্রিকেট দল এবারই প্রথম ওয়ানডে ফরম্যাটে খেলতে যাচ্ছে বিশ্বকাপ।
এটি নারীদের ১২তম ওয়ানডে ক্রিকেট বিশ্বকাপ।
নিউজিল্যান্ডের মাটিতে আয়োজিত হবে এই বিশ্বকাপ, অকল্যান্ড, ক্রাইস্টচার্চ, ডানেডিন, হ্যামিলটন, টওরাঙ্গা এবং ওয়েলিংটনে হবে এই আসরের ম্যাচগুলো।
খেলবে মোট আটটি দল- অস্ট্রেলিয়া, বাংলাদেশ, ইংল্যান্ড, ভারত, নিউজিল্যান্ড, দক্ষিণ আফ্রিকা এবং ওয়েস্ট ইন্ডিজ।
এখনো পর্যন্ত পুরুষ ক্রিকেট বিশ্বকাপের মতোই নারী ক্রিকেট বিশ্বকাপেও সবচেয়ে সফল দলের নাম অস্ট্রেলিয়া।
ছয়বার বিশ্বকাপ জিতেছে দলটি।
মাত্র ১৫ বছর বয়সেই পাকিস্তানের জাতীয় দলের হয়ে ক্রিকেট খেলেন অলরাউন্ডার বিসমাহ মারুফ।
বিসমাহ মারুফ পাকিস্তানে ক্রিকেট তো বটেই সমাজেই বিপ্লব ঘটানোর স্বপ্ন দেখেন, তিনি চান আরও অনেক পাকিস্তানি মেয়েরা সমাজের নানা স্তরে অবদান রাখুক।
গত বছর মা হয়েছেন বিসমাহ মারুফ, এই সময়ে পাকিস্তানের ক্রিকেটে মাতৃত্বকালীন ছুটি ও মা হওয়ার পরে দলে ফেরার প্রক্রিয়া নিয়ে সুনির্দিষ্ট কোনও নীতিমালা ছিল না।
রয়টার্সকে দেয়া একটি সাক্ষাৎকারে বিসমাহ মারুফ বলেন, "আমি ভেবেছি মা হওয়া মানেই ক্যারিয়ার শেষ।"
কিন্তু পরে তিনি পাকিস্তানের ক্রিকেট বোর্ডকে ধন্যবাদ জানিয়েছেন।
কারণ এখন পাকিস্তানে মা হতে যাওয়া নারী ক্রিকেটারদের জন্য ১২ মাস বৈতনিক ছুটি এবং চুক্তি সুনিশ্চিত হওয়ার নীতি আছে।
এমনকি বিসমাহ তার এক বছর বয়সী কন্যাকে নিয়ে এসেছেন এবারের বিশ্বকাপে নিউজিল্যান্ড এবং বাচ্চার দেখভালের জন্য বিসমাহ মারুফের মাও এসেছেন সাথে।
পাকিস্তানের হয়ে সীমিত ওভারের ক্রিকেটে ২১৬টি আন্তর্জাতিক ম্যাচ খেলেছেন বিসমাহ মারুফ। ১৪ টি অর্ধশতক নিয়ে ক্যারিয়ারে করেছেন ২,৬০২ রান।
ক্রিকেট র‍্যাংকিং হোক কিংবা মাঠের খেলা নারীদের ওয়ানডে ক্রিকেটের ইতিহাসে সর্বকালের সফলতম ব্যাটারদের একজন আলিসা হিলি।
৩১ বছর বয়সী এই অজি ক্রিকেটারের তিনটি সেঞ্চুরি ও ১৩টি অর্ধশতক আছে।
প্রায় ১০০ স্ট্রাইক রেটে ব্যাট করেছেন তিনি।
পাঁচবার টি-টোয়েন্টি বিশ্বকাপ জিতেছেন হিলি, ২০১৩ সালের ওয়ানডে বিশ্বকাপ জয়ী দলেও ছিলেন তিনি।
২০১৯ সালে ক্রিকেট অস্ট্রেলিয়ার বর্ষসেরা নারী ওয়ানডে ক্রিকেটারের পুরষ্কার পেয়েছেন আলিসা হিলি।
অস্ট্রেলিয়ার পুরুষ দলের তারকা ক্রিকেটার মিচেল স্টার্কের স্ত্রী হিলি।
ভারতে 'মুসলিম নারীদের কোণঠাসা করা বন্ধ করুন’, মালালার টুইটে বিতর্কের ঝড়
ইউক্রেন থেকে হেঁটে পোল্যান্ড পৌঁছানো এক বাংলাদেশির অভিজ্ঞতা
কর্নাটকে মুসলিম ছাত্রীদের হিজাব নিয়ে উত্তেজনা, কলেজ-হাইস্কুল বন্ধ
ইংল্যান্ডের হয়ে ওপেনিং পজিশনে ব্যাট করেন তিনি।
২০১৭ সালের বিশ্বকাপে সর্বোচ্চ রান সংগ্রাহক ছিলেন তিনি, ৪১০ রান নিয়েছিলেন সেবার।
বিউমন্ট সম্প্রতি অস্ট্রেলিয়ার বিপক্ষে অ্যাশেজেও ভালো ফর্মের প্রদর্শনী দেখিয়েছেন।
৫ই মার্চ, অস্ট্রেলিয়া ও ইংল্যান্ডের মধ্যকার ম্যাচ দিয়ে এই দুই দলের বিশ্বকাপ ক্যাম্পেইন শুরু হবে।
নারীদের ক্রিকেট বিশ্বকাপে ইংল্যান্ড সফলতম দলগুলোর একটি। বর্তমান চ্যাম্পিয়নও ইংল্যান্ডের নারী ক্রিকেট দল।
এর আগে ১৯৭৩, ১৯৯৩ ও ২০০৯ সালে বিশ্বকাপ শিরোপা জেতে ইংল্যান্ডের নারী ক্রিকেট দল।
এবারের আসরের অন্যতম ফেভারিট ভারত। ভারতের নারী ক্রিকেট দলে আছে বেশ কজন আন্তর্জাতিক তারকা।
মিতালি রাজ ভারতের নারী ক্রিকেট দলের অধিনায়ক একই সাথে দলের অন্যতম সেরা ব্যাটার।
তিনি নারীদের ওয়ানডেতে ৪৫ ম্যাচে ১৫০১ রান তুলেছেন, দুটি সেঞ্চুরিও আছে তার।
১৯৯৭ সালে মিতালি রাজ প্রথম বিশ্বকাপ খেলেছেন। নারী ওয়ানডে ক্রিকেট বিশ্বকাপেও তার ব্যাটে ১১৩৯ রান উঠেছে, আর ৩৬৩ রান নিতে পারলেই মিতালি রাজ নারীদের ক্রিকেট বিশ্বকাপ ইতিহাসের সর্বোচ্চ রান সংগ্রাহক হবেন।
ঝুলন গোস্বামী দ্রুতই চল্লিশে পা দিতে চলছেন, তিনি এখনো পর্যন্ত নারী ক্রিকেট ইতিহাসের সবচেয়ে ধারাবাহিক পেস বোলারদের একজন।
গত বিশ্বকাপে ১০টি উইকেট নিয়েছিলেন ঝুলন গোস্বামী।
ভারতের ২৫ বছর বয়সী ব্যাটার স্মৃতি মান্ধানাও আছেন আলোচনায়, ওয়ানডে ফরম্যাটে প্রায় আড়াই হাজার রান তুলেছেন তিনি, ৪টি শতক হাঁকিয়েছেন স্মৃতি।
২২ বছর বয়সী এই অলরাউন্ডার এবারের আসরের অন্যতম বড় তারকা। স্বাগতিক নিউজিল্যান্ডের জন্য সবচেয়ে বড় আশার জায়গা তিনিই।
মাত্র ১৭ বছর ২৪৩ দিন বয়সেই ডাবল সেঞ্চুরি হাঁকান তিনি আয়ারল্যান্ডের বিপক্ষে, যে কোনও ফরম্যাটের আন্তর্জাতিক ক্রিকেটে এটি একটি রেকর্ড।
সেই ম্যাচেই পাঁচটি উইকেটও নিয়েছিলেন অ্যামেলিয়া কার।
নারী ওয়ানডে ক্রিকেটে অ্যামেলিয়া কারের এক হাজারের বেশি রান ও ৬৭ উইকেট আছে।
ক্রিকেট নিয়ে বিবিসিতে পড়ুন-
ঢাকায় অনুশীলনে পতাকা ওড়ানো নিয়ে পাকিস্তান যা বলছে
'ম্যাচটাকে পাতানো বলা বন্ধ করুন'- ভারত-আফগানিস্তান ম্যাচ নিয়ে শোয়েব
মুনিম শাহরিয়ারের পেটানো 'বাসার বারান্দা থেকে শুরু'
সম্প্রতিই দক্ষিণ আফ্রিকার বিপক্ষে ১৫০ রানের অপরাজিত একটি ইনিংস খেলেন দেয়ান্দ্রা ডটিন।
২০১০ সালে তিনি নারীদের টি-টোয়েন্টি ক্রিকেটে প্রথমবার সেঞ্চুরি হাঁকান।
এর ঠিক ১২ মাস আগেই ২২ বলে তিনি অর্ধশতক হাঁকান, যা ছিল তখনকার সময়ে নারীদের টি-টোয়েন্টি ক্রিকেটে দ্রুততম হাফ সেঞ্চুরি।
ডটিন ও ওয়েস্ট ইন্ডিজের কিংবদন্তী নারী ক্রিকেটার স্টেফানি টেইলর ওয়েস্ট ইন্ডিজ ক্রিকেট বোর্ডের প্রথম দুই নারী ক্রিকেটার যারা এ গ্রেডের কেন্দ্রীয় চুক্তির অন্তর্ভূক্ত হয়েছিলেন ২০১০ সালে।
ডটিন সবসময়ই নারী ও পুরুষদের ক্রিকেটে বেতন বৈষম্যের বিরুদ্ধে সরব ছিলেন।
মাত্র ১৩ বছর বয়সেই অনুর্ধ্ব ১৯ দলের সেরা বর্ষসেরা ক্রিকেটারের পুরষ্কার পেয়েছেলিন লরা। তিনি ইতোমধ্যে দক্ষিণ আফ্রিকার হয়ে আশিটিরও বেশি আন্তর্জাতিক ম্যাচ খেলেছেন।
শুধু ক্রিকেটার হিসেবে নয়, শৈশবে পড়ালেখাতেও ছিলেন শীর্ষে, পরবর্তীতে মেডিকেল স্কুলে পড়ার অফার ফিরিয়ে দেন ক্রিকেটে মনোনিবেশ করার জন্য।
এখন অবশ্য তিনি পড়াশোনা করছেন ক্রিকেটের পাশাপাশি।
ফিজিওলজি ও জেনেটিক্স নিয়ে পড়াশোনা করছেন তিনি।
প্রায় আড়াই হাজার ওয়ানডে রান তুলেছেন এই ক্রিকেটার।
যদিও নারী ক্রিকেট বিশ্বকাপে বাংলাদেশ থেকে খুব বেশি প্রত্যাশা করছেন না সমর্থক কিংবা বিশ্লেষকরা কিন্তু আন্তর্জাতিক মঞ্চে বাংলাদেশের জাতীয় নারী ক্রিকেট দলের অধিনায়ক নিগার সুলতানা জ্যোতির কথা বারবারই আসছে আলোচনায়।
২৪ বছর বয়সী তারকা ব্যাটিংয়ের পাশাপাশি উইকেটের পেছনেও দাঁড়ান গ্লাভস হাতে।
৫০ ওভারের আন্তর্জাতিক ক্রিকেটে একটি শতকও আছে নিগার সুলতানা।
ইউক্রেনে আটকে পড়া সেই জাহাজে রকেট হামলায় বাংলাদেশি নাবিক নিহত
রাশিয়ায় অলিগার্ক কারা, তারা কেন দোর্দণ্ড প্রতাপশালী?
ভ্যাকিউম বোমা আসলে কী, রাশিয়া কি এই অস্ত্র ব্যবহার করেছে?

শুরু হয়েছে নারী ক্রিকেট বিশ্বকাপ ২০২২, আর এবারের আসরটি বাংলাদেশের জন্য বিশেষ কারণ, বাংলাদেশের নারী ক্রিকেট দল এবারই প্রথম ওয়ানডে ফরম্যাটে খেলতে যাচ্ছে বিশ্বকাপ।